Комплекстүү автоматташтыруу

Комплекстүү автоматташтыруу – жалпы бир башкарууга бириктирилген ар түрдүү автоматтык түзүлүштөрдүн жардамы менен берилген программалар жана режимдер аркылуу мате риалдарды иштетүү боюнча операциялардын жалпы комплекси; автоматтык машиналардын жана технол. агрегаттардын системасы менен аткарылуучу өндүрүштү автоматташтыруу этабы. Комплекстүү автоматташтырууда технол. процессти башкаруудагы адамдын милдетине процесстин жүрүшүн байкоо, анын көрсөткүчтөрүн талдоо жана жабдуулардын эң жакшы иштөө режимин тандоо кирет. Комплекстүү автоматташтыруу өндүрүштүк процессти башкарууну борборлоштурууга, иштеген адамдын санын азайтууга, жабдуулардын өндүрүмдүүлүгүн жогорулатып, продукциянын сапатын жакшыртууга мүмкүндүк берет. Комплекстүү автоматташтыруу – автомат-заводдорду жана автомат-цехтерди түзүү даражасына жеткен өндүрүштү толук автоматташтырууга өтө турган баскыч. 
Категория:Техника
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9